পবিত্র কোরআনে যে বিষয়টির উপর বার বার গুরুত্ব দেয়া হয়েছে তা হলো, জাহান্নামের আগুণ থেকে মু’মিনের নিজের বাঁচাটি নির্ভর করে ইসলামের বিজয়ে তার নিজের জানমালের বিনিয়োগের উপর। আগুণের শিখা বা উত্তাপের মাঝেই যেমন আগুণের প্রমাণ, তেমনি ইসলাম প্রতিষ্ঠার কাজে অংশ নেয়ার মধ্যেই ঈমানের প্রকাশ। ঈমানদার ব্যক্তি তো এভাবেই মহান আল্লাহতায়ালার সত্য-বাণীর পক্ষে সাক্ষী হয়ে খাড়া হয়। তাছাড়া স্বৈরাচারি জালেমের নির্মূলের কাজটি কি দোয়া-দরুদে সম্ভব? সে সম্ভব হলে নবীজী (সাঃ)র ৭০% ভাগ সাহাবা কেন শহীদ হলেন? ইবাদতের নামে হাত-পা গুটিয়ে মসজিদে বা নিজ ঘরে স্রেফ জায়নামাজে বসে থাকাটি এজন্যই ঈমানদারী নয়। নবীজী (সাঃ)র যুগে সে নীতি ছিল কপট নামাযীদের –যারা চিত্রিত হয়েছে মুনাফিক রূপে।